Toimi Jaatinen

Toimi Kaarlo Jaatinen (s. 20. elokuuta 1956 Juva) on suomalainen museoneuvos, joka tunnetaan Tampereella sijaitsevan Museokeskus Vapriikin perustajana ja pitkäaikaisena kehittäjänä.

Jaatinen opiskeli historiaa Helsingin yliopistossa ja valmistui sieltä filosofian kandidaatiksi vuonna 1982. Hän työskenteli Suomen museoliiton tiedotussihteerinä 1981–1983 ja Savonlinnan kaupungin museojohtajana 1983–1990, minkä jälkeen hän siirtyi Tampereelle. Jaatinen oli kaupungin museotoimenjohtaja vuosina 1990–2011, kulttuuri- ja vapaa-aikapalvelujen tuotantojohtaja vuosina 2011–2016 sekä kulttuuri- ja taideyksikön johtaja vuosina 2017–2020. Hän jäi eläkkeelle vuonna 2021.

Lähteet 

Suomalaiset museonjohtajat
Vuonna 1956 syntyneet
Vapriikki
Elävät henkilöt